આ ઉપરાંત અહીં વિવિધ પ્રકારના પ્લાન પણ તૈયાર કરવામાં આવી રહ્યા છે. દિવ્ય ભાસ્કર પાસે આ સ્થળને ડેવલપ કરવા માટેના સરકારનો સમગ્ર પ્લાન છે. સ્ટેચ્યૂ ઑફ યુનિટીની સુરક્ષા માટે પણ વિશેષ પ્રબંધ કરવામાં આવ્યો છે. તેની સુરક્ષા મેટ્રો અને એરપોર્ટની તર્જ પર કરવામાં આવશે. પ્રતિમાના 5 કિમી વિસ્તાર પર સીસીટીવી દ્વારા નજર રાખવામાં આવશે. લોકાર્પણ સમારોહ દરમ્યાન તત્કાલીન રાજા-રજવાડાઓનું પણ સન્માન કરવામાં આવે એવી શક્યતા છે.